Dit was toe ook hoe later hoe digter word die mis, totdat ons by die top van die pas, skaars 'n paar meter ver kan sien. Dis 'n steil pas en plek-plek bietjie verspoel en klipperig. Ons kan weerskante en voor ons niks sien nie.
Ons bereik die "bo-punt" van die pas, wat eintlik 'n vals hoogtepunt is, op 2505 meter. Ons stop daar op die groot klipplaat, en drink koffie en tee. Dis baie koud, en aangesien ons niks kan sien nie, gaan ons maar verder. Die werklike hoogste punt van die pas is 'n paar kilometer weg in die rigting van Rhodes en bereik 'n hoogte van 2586 meter bo seevlak.
Net 'n paar meter verder draai die pad af na die Tenahead Mountain Lodge, vermoedelik die hoogste Lodge bo seevlak in RSA. Die kompleks is ook op 2505 meter. Dit is 'n indrukwekkende klip geboude 5-ster Lodge. Ons bestel elkeen 'n Capuccino en skon, en hulle wys vir ons van hul kamers. Die tarief vir Bed en Ontbyt hier is sowat R2000 per nag vir 'n dubbel kamer. Buite in die parkeer area staan 'n hele aantal 4-trek voertuie en 3 motorfietse. In die eetsaal is heelwat mense. Party ouens het geld.
Terug op die R396 daal ons geleidelik en later skerp afwaarts af tot in die dorpie Rhodes. Daar is 'n hele klomp skerp haarnaald draaie en jy moet dit maar kalm vat. Halfpad af teen die pas lig die mis, en kon ons darem die natuurskoon geniet.
Ons ry 'n draai deur Rhodes sodat Neil en Janet darem die dorpie kan sien, en maak gereed on die steil pas op na Tiffendell aan te pak'.
Ons was skaars by Tiffendel toe die reen uitsak. Later die aand breek die son deur die mis, en verlig die berg agter die ski-oord in pragtige kleure
Ons ry na die Loch Ness dam, en dan verder weswaarts op die Volunteershoek-pas tot bo-op die kruin van die pas. Daar van bo af is dit 'n pragtige gesig. Dit begin saggies te reen en ons keer maar terug na die ski-oord. Langs die roete sien ons 'n groot verskeidenheid voels. Dit het die besoek die moeite werd gemaak.